Lav et referat af nedenstående tekst:

Tekst:
- Jeg tror ikke, at vi finder nogle af vores forfædre. Sådan lød det fra Ole Dan Larsen, da han og konen Asta Fogh Larsen i dag var til åbent hus ved udgravningen af Danmarks måske største gravplads fra jernalderen. Parret er mere interesseret i historie end gennemsnittet, særligt slægtsforskning, men de var altså langt fra de eneste, som i dag tog forbi marken med udgravninger ved Vaarst sydøst for Aalborg. - Så ser vi jo hvor dybt de kommer ned og hvor stort det er, forklarer Asta Fogh Larsen til TV2 Nord. Parret bor til daglig i Gistrup ikke langt fra den omkring 1.500 år gamle jernaldergravplads. - Man får bedre kontakt med sine rødder, siger Asta Fogh Larsen. Det er Nordjyllands Historiske Museum som inviterer på besøg ved udgravningen, der begyndte i august. Arkæologer var fra klokken 14 klar til at fortælle de mange fremmødte om arbejdet med at grave ældgammelt og skrøbeligt materiale frem af jord- og lerlag. - Det er bedre at se det herude end inde på et museum, fortæller Ole Dan Larsen. Parret kunne gå derfra langt klogere på den historie, der har udspillet sig på den egn, hvor de selv bor den dag i dag. - Jeg troede at det dengang bare var små landsbyer, men det her har åbenbart været et meget stort område, fortæller Ole Dan Larsen Foreløbige undersøgelser viser, at gravpladsen oprindeligt har rummet mere end 500 grave.

Referat:
For de nysgerrige var det i dag muligt at rejse 1.500 år tilbage i tiden og komme helt tæt på en udgravning af en jernaldergravplads ved Vaarst sydøst for Aalborg.